पाएं अपने शहर की ताज़ा ख़बरें और फ्री ई-पेपरडाउनलोड करें
गुड़गांव. वैध पार्किग से अवैध वसूली का धंधा जोरों पर है। दिल्ली मेट्रो रेल कॉरपोरेशन (डीएमआरसी) की पार्किग से ठेकेदार अवैध वसूली कर वाहन चालकों से दोगुना शुल्क वसूल रहे हैं। इतना ही नहीं, अलग-अलग मेट्रो स्टेशनों पर स्थित पार्किग में अलग-अलग शुल्क लिए जा रहे हैं। वाहन चालकों द्वारा आपत्ति जताने पर ठेकेदार पार्किग शुल्क बढ़ाए जाने की बात कह रहे हैं। जबकि हकीकत में ऐसा कुछ नहीं हैं। गुड़गांव के मेट्रो स्टेशनों पर डीएमआरसी की तरफ से पार्किग का ठेका दिया गया है।
मार्च में डीएमआरसी की तरफ से पार्किग शुल्क में बढ़ोतरी की गई थी।
इसके बाद अब ठेकेदार पार्किग स्थलों पर अपने-अपने तरीके से पार्किग शुल्क वसूल वाहन चालकों को चूना लगा रहे हैं। इफ्को चौक मेट्रो स्टेशन, हुडा सिटी सेंटर और एमजी रोड मेट्रो स्टेशनों पर स्थित पार्किग में ठेकेदार वाहन चालकों से ज्यादा वसूली कर रहे हैं। अलग-अलग पार्किग पर अलग पार्किग शुल्क वसूले जाने से ठेकेदार और वाहन चालकों के बीच झगड़ा भी हो रहा है। डीएमआरसी अधिकारियों ने इसकी जांच करने की बात कही हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn